Italia: Veteranene gir seg på landslaget
For i Italia er det landesorg i dag. Nasjonen må se fotball-VM fra sidelinjen for første gang siden 1958 . Den gangen var det Nord-Irland som sørget for at italienerne ble hjemme. Denne gangen var det Sverige, etter en heroisk innsats. Ironisk nok ble VM 1958, sist Italia ikke deltok, spilt i nettopp Sverige. Nå får Italia-fiaskoen følger: At keeper-kaptein og stjernespiller Gianluigi Buffon (39) har spilt sin siste landskamp , hvis Italia ikke kom seg til VM, det var ventet. Men nå har også flere andre av veteranene på laget sagt det samme. Fikk du med deg? Lagerbäck-stikk til Italia * Midtstopper Giorgio Chiellini (33) sa sent mandag at han nå hadde spilt sin siste landskamp for Italia. * Midtbanespiller Daniele De Rossi (34), som satt på benken mot Sverige, sa også at nå fikk nok være nok. * Den eldste i forsvars-trioen, Andrea Barzagli (36), bekrefter også at han er ferdig med landslagsfotball. Italienerne slår følge: Superstjernene du ikke får se i VM – Det var min siste kamp. Men fremtiden til Italia ser lys ut: Mange av de som er født på 1990-tallet vil komme til å dominere i europeisk fotball de neste årene. Nå må vi støtte dem, så de kan få en god EM-kvalifisering, sier Chiellini. – Jeg gir meg. Nå får vi veteranene overlate til de yngre spillerne å ta Italia tilbake til mesterskapene, sier Daniele De Rossi. – Den svarteste fotballdagen i mitt liv, sa Andreas Barzagli - som senere la til at også han gir seg, og at han avslutter på «verst tenkelig vis.» Derfor er Danmark og Sverige bedre enn Norge Det er ventet at manager/trener Giampiero Ventura kommer til å gå av. Mandag kveld sa han at «systemet er viktig, men ikke avgjørende» for hvorfor Italia ikke kom til VM denne gangen. – Jeg beklager resultatet, men ikke noe annet. Vi gjorde det vi skulle, spilte som vi hadde planlagt, sa Ventura etter kampen. Italienerne flest er nok ikke enig med treneren sin i det i dag.
Veteran-keeper Gianluigi Buffon (39) får følge av flere veteraner: Nå gir de rutinerte italienerne seg. Fremtiden tilhører «1990-gutta, ikke oss», skal vi tro forsvarskjempen Giorgio Chiellini.